ΓΡΑΠΤΗ ΕΡΩΤΗΣΗ E-2275/99

υποβολή: Vittorio Sgarbi (PPE-DE) προς την Επιτροπή

(13 Δεκεμβρίου 1999)

Θέμα: Ευρωπαϊκή νομοθεσία σε θέματα αιθουσών τυχηρών παιγνίων

Εξακολουθούν σήμερα ναπάρχουν σημαντικές διαφορές μεταξύ των διάφορων κρατών μελών στο θέμα της νομοθετικής ρύθμισης τω τυχηρών παιγνίων στην επικράτεια ενός εκάστου" λόγω των διαφορών αυτών, σε ορισμένες χώρες, όπως η Ιταλία παρατηρείται ολοκληρωτική παρεμπόδιση όσον αφορά τη χορήγηση αδειών με την παρεπόμενη ελάχιστη προσφορά έναντι μιας αρκετά μεγάλης ζήτησης, ενώ αντιθέτως οι νομοθεσίες ΟΛΩΝ των όμορων προς την Ιταλία χωρών, μεταξύ των οποίων και της Σλοβενίας, η οποία πρόκειται σύντομα να ενταχθεί στην Ευρώπη, είναι περισσότερο ανοιχτές προς τα τυχηρά παίγνια, ώστε ναπάρχουν σε αυτές πολυάριθμα καζίνο και αίθουσες παιγνίου. Επισημαίνοντας ότι πάρα πολλοί Ιταλοί μεταβαίνουν στο εξωτερικό προκειμένου να επισκεφθούν αίθουσες παιγνίου.

Επισημαίνοντας ότι η δραστηριότητα αυτή αποφέρει έσοδα τρισεκατομμυρίων λιρετών στα ταμεία των δήμων ή των κρατών όπου παίζονται τυχηρά παίγνια, έσοδα τα οποία ουσιαστικά αφαιρούνται από τους δήμους προέλευσης, ελλείψει κατάλληλης προσφοράς. Υπενθυμίζοντας ότι σημαντικό τμήμα των εσόδων αυτών προέρχεται από την τσέπη των ιταλών, οι οποίοι είναι εκ των πραγμάτωνποχρεωμένοι από την ιταλική νομοθεσία να πηγαίνουν σε αίθουσες τυχηρών παιγνίων στο εξωτερικό. Επισημαίνοντας ότι, σε ευρωπαϊκό επίπεδο, επεδιώχθη πάντοτε η ομοιομορφία μεταξύ των κρατών μελών προκειμένου περί ρυθμίσεων που μπορούν να δημιουργήσουν σοβαρές αποκλίσεις σε κοινωνικο-οικονομικό επίπεδο. Υπενθυμίζοντας ότι στις αίθουσες τυχηρών παιγνίων διακινούνται τεράστια ποσά.

Μπορεί η Επιτροπή να αναφέρει:

- Εάν προγραμματίζει την κατάρτιση κοινοτικής οδηγίας η οποία να προσφέρει ίσες ευκαιρίες τόσο στους επιχειρηματίες όσο και στους ενδιαφερόμενους φορείς και τους πελάτες, σε θέματα δημιουργίας, διαχείρισης και λειτουργίας αιθουσών τυχηρών παιγνίων;

- Εάν όχι, θεωρεί σκόπιμο η Επιτροπή να κινήσει διαδικασία με σκοπό την άμβλυνση τωνφιστάμενων νομοθετικών διαφορών, αποκλείοντας κάθε δυνατό ανταγωνισμό, που βασίζεται σε προφανείς κανονιστικές αποκλίσεις, και ο οποίος αποβαίνει απολύτως εις βάρος της Ιταλίας έναντι των όμορων χωρών;

- Εκτιμά επίσης σκόπιμο να εκδώσει η Επιτροπή κοινοτική οδηγία επί του θέματος με σκοπό την εναρμόνιση το συντομότερο δυνατό των ισχυουσών νομοθεσιών στα διάφορα κράτη της Ένωσης;

Απάντηση του κ. Bolkestein εξ ονόματος της Επιτροπής

(17 Ιανουαρίου 2000)

Η Επιτροπή επιθυμεί να επιστήσει την προσοχή του αξιότιμου μέλους του Κοινοβουλίου στις ιδιαιτερότητες των δραστηριοτήτων που συνδέονται με τα τυχερά παιχνίδια τα οποία παρασύρουν τους παίχτες σε αλόγιστες δαπάνες και μπορούν να έχουν επιζήμιες ατομικές και κοινωνικές συνέπειες. Ως εκ τούτου, η οργάνωσή τους σε όλα τα κράτη μέλη ανταποκρίνεται στο μέλημα αποφυγής της τόνωσης της ζήτησης στον εν λόγω τομέα, πρόληψης των παράνομων πράξεων και της απάτης και μέριμνας ώστε να μην οργανώνονται με στόχο το προσωπικό ή το εμπορικό κέρδος αλλά μόνο για φιλανθρωπικούς, αθλητικούς ή πολιτιστικούς σκοπούς. Έτσι, με βάση τις ηθικές, θρησκευτικές και πολιτισμικές τους θεωρήσεις, τα κράτη μέλη προσπαθούν να ελαχιστοποιήσουν τις δραστηριότητες αυτές μέσω ενός συστήματος περιορισμένων αδειών.

Οι αρχές που διέπουν την οργάνωση δραστηριοτήτων τυχερών παιχνιδιών οι οποίες έχουν επίσης ως συνέπεια τον περιορισμό της πρόσβασης ορισμένων οικονομικών παραγόντων σ&pos; αυτόν τον τομέα δραστηριότητας, θεωρήθηκαν ωστόσο από το Δικαστήριο συμβατές με την αρχή της ελεύθερης παροχήςπηρεσιών που ορίζει το άρθρο 49 (πρώην άρθρο 59) της συνθήκης ΕΚ (βλέπε απόφαση της 21ης Σεπτεμβρίου 1999, στηνπόθεση C-124/97), δεδομένων των θεωρήσεων γενικού συμφέροντος που αναφέρονται παραπάνω οι οποίες εν προκειμένω αποτελούν τις βάσεις και επιτρέπουν να αναγνωριστεί στα κράτη μέλη το δικαίωμα εκτίμησης όσον αφορά τα αναγκαία περιοριστικά μέτρα ανάλογα με την προστασία που σκοπεύουν να εξασφαλίσουν στην επικράτειά τους.

Η Επιτροπή εκτιμά ότι, στα διάφορα κράτη μέλη, τα εθνικά συστήματα οργάνωσης και ελέγχου που ακολουθούν τις ίδιες αρχές έχουν ως αφετηρία παρόμοιους λόγους γενικού συμφέροντος και διαπιστώνει ότι οι βάσεις των εθνικών συστημάτων είναι συμβατές με την κοινοτική αρχή της ελεύθερης παροχήςπηρεσιών. Στο πλαίσιο αυτό και ελλείψει ουσιαστικών διαφορών μεταξύ των ρυθμίσεων των διαφόρων κρατών μελών, η Επιτροπή δεν σκοπεύει να παρουσιάσει σχέδια νομοθετικών πράξεων παραγώγου δικαίου, στον τομέα των τυχερών παιχνιδιών.